वामपंथी कट्टरवादी देश के लिए खतरा : तरुण
जालंधर| राष्ट्रीयस्वयं सेवक संघ के बौद्धिक विभाग की केरल में मार्क्सवादी हिंसा-राष्ट्रवादी विचारों को कुचलने का सरकारी षडयंत्र विचार गोष्ठी में पूर्व सांसद और पत्रकार तरुण विजय ने कहा कि केरल में मार्क्सवादी विचारधारा के अतिवादी देश की एकता और अखंडता के लिए काम करने वाले संघ के स्वयं सेवकों की जान ले रहे हैं। उन्होंने कहा कि पूरे देश को इसके खिलाफ आवाज उठानी है ताकि केरल में राष्ट्रवादी विचारधारा के लिए काम करे लोगों में यह संदेश जाए कि देश उनके साथ हैं। तरुण विजय ने कहा कि देश के लिए सबसे बड़ा खतरा वामपंथी अतिवादी हैं। देश के दुश्मनों को पहचानना होगा तभी इनसे लड़ पाएंगे। उन्होंने कहा कि जालंधर में जगदीश गगनेजा की शहादत भी ऐसी ही ताकतों के खिलाफ हुई है जो देश को तोड़ने के लिए सक्रिय हैं लेकिन वह जान लें ब्रिगेडियर जगदीश गगनेजा की शहादत ने राष्ट्रवादी विचारधारा को और तेज किया है। विचार गोष्ठी में बौद्धिक प्रमुख संजीव शर्मा, विजय गुलाटी, नरिंदर जैन ने भी विचार रखे। विजय गुलाटी ने कहा कि केरल में वामपंथियों की हिंसा के खिलाफ वीरवार को दोपहर 12 बजे डीसी को मेमोरंडम सौंपा जाएगा। विचार गोष्ठी मेयर सुनील ज्योति, बलराज शर्मा, सीए विक्रम अरोड़ा, दीवान अमित अरोड़ा, कंकेश शर्मा, अमरजीत सिंह अमरी, मनीष विज, वरुण कश्यप मौजूद रहे।
hin_Deva hin_Deva